ক্রমবর্ধমান অর্থনীতি, নগরায়ন ও জনসংখ্যা বৃদ্ধির কারণে সৃষ্ট জলবায়ু পরিবর্তনসহ পরিবেশের বিভিন্ন উপাদানের অবক্ষয়ের ফলে পৃথিবী নামক গ্রহের অস্তিত্ব আজ হুমকির সম্মুখীন। বাংলাদেশেও জলবায়ু পরিবর্তন, পানি দূষণ, বায়ু দুষণ, বিপদজনক বর্জ্য ও শব্দ দূষণের মত নানাবিধ পরিবেশগত সমস্যায় জর্জরিত এবং জলবায়ু পরিবর্তনের বিরূপ প্রভাবের দিক থেকে বাংলাদেশ পৃথিবীর ঝুঁকিপূর্ণ দেশসমূহের মধ্যে অন্যতম।